Прехвала/8
ОСМИ ПРИЗОР
Пређашни. Страшимир. 

СТРАШИМИР (долети пред Томислава с десне стране мачем у руци и спуштеном кацигом):
Ту је купац: нег’ ћеш попустити.
ТОМИСЛАВ (хватајући место):
Ко си ти што с покривеним лицем 
На бој зовеш поштена јунака? 
Казуј лице, ако имаш образа; 
Немаш ли га? Боље сав се сакри, 
Да те око божије не види,
Јер гром бије и из ведра неба.
МИЛЕНА (за себе):
Јаох мени, сад ће погинути;
С голим грудма на оклоп удара.
СТРАШИМИР:
Кад мачеве ваља укрстити 
За руку се пита, не за лице!
МИЛЕНА (Томиславу, хватајући га за руку): 
Томиславе, не пуштај се у бој... 
Боље иди и зови дружину.
ТОМИСЛАВ (тури је):
Удри! А ти с неба право суди!
(Боре се.)

Прехвала